dh-unibe/image-text_koenigsfelden-charters-post-1500 huggingface dataset:
Wir, Otto, von gottes gnaden hˀtzog ze Osterrich und ze ✳ Styr, ✳ herre ze Chrayn, uf der Windischen
Marich und ze ✳ Portnowe, ✳ grafe ze Kyburg und ze Habsburg ✳ und ✳ lantgrafe in ✳ Elsass, ✳ vergehen
offenlich und tuͦn chunt ✳ allen den, die disen brief an senhent, lesent oder hoͤrent lesen, ✳ das wir gotte und
unserr frowen und allen heiligen ze lobe und ze eren und unser und aller unserr vordren selen ze heil und
ze trost willecklich unsern gunst und gantzen willen geben und stêt haben und bestêten hie mit unsren briefen
fùr uns und unser erben und alle unser nachkomen alle die gnade, vriheit und reht, die unser hˀre, selig, kùnig
Fridrich, und ander unser bruͤder geben hant dem chloster ze Kùngesfelden, unserr stift, ✳ ùber den hof und chirichen satz ze Windisch in allem dem reht und gnaden, als ez in iren briefen verschriben ist, und ùber zehen march
gùlte, die das selbe chloster gekoͧffet hat, ✳ und zwo march gùlte, die von dem erbˀn ritter von Wola koͧft wrdē,
und umb die mùli ze Dietfurt. ✳ der vorgnanten guͤter eigenschaft wir in gebent und bestêtent in aller wise,
als ez ùnser bruͤder vor geben und bestetet hant. ✳ und zuͦ einem ewigen und offenn ûrchùnde, das dis stêt
und ewig belibe, haben wir disen brief versigelt mit unserm hangenden insigel fùr uns und unser erben
und alle unser nachkomen, ✳ der ist geben ze Brugge, ✳ do man zalte von ✳ Christes gebùrt ✳ drùcehen hundert jar, dar nach in dem drizigostem jar, ✳ an sant Mathias abent, des zwelfbotten. ✳
Königsf. 107
Staatsarchiv
AARGAU
1330
bestaͤttigùng hertzog Otto
um̄ alle fryheitt ✳ wie die all
sin vordern geben hatt ✳
K
A ✳ 7 ✳ b ✳
Mathias 1330
✳
des clostˀs ffriheit
d n
✳ ffrhiheit ✳ xiij
✳
Kgsf. 107